<classify> Wamesema kitendo hicho ni ukombozi mkubwa kwa wafanyabiashara wadogo.Rai hiyo imetolewa na wafanyabiashara wa soko la samaki la Mwaloni, Kirumba, walipotembelewa na Maofisa wa Benki ya CRDB, kufuatilia maendeleo yao ya kibiashara na kusikiliza shida zao, katika kuelekea kwenye maadhimisho ya miaka 20 ya benki ya CRDB yatakayofikia kilele Juni mwaka huu.Akizungumza kwa niaba ya wenzake, mmoja wa wafanyabiashara hao Dionizi Kato, alisema alianza na mkopo wa Sh 300,000 kutoka benki hiyo ukiwa ni mkopo wa vikundi, amekuwa akiendelea na sasa anatarajia kuchukua mkopo wa Sh milioni saba ili aweze kujiimarisha zaidi kiuchumi.Kwa upande wake Mkurugenzi wa CRDB mkoani Mwanza Hamis Swalehe alisema kuwa benki inafanya kazi karibu na wafanyabiashara ndogo ndogo na imeanzisha programu maalumu ya kuwawezesha wateja wadogo wanaopata huduma za kifedha kutoka CRDB ili wawe wateja wakubwa.CRDB tunawawezesha wafanyabiashara wadogo wakue kwa kutumia huduma zetu za kibenki na kupitia mpango huo tumewezesha zaidi ya wafanyabiashara wadogo wadogo 2,000 jijini Mwanza kupitia vikundi na mtu mmoja mmoja. Kila mwanakikundi anakopeshwa kuanzia Sh 200,000 na benki hiyo imetoa mikopo ya Sh bilioni moja kwa wafanyabiashara hao wadogo wadogo, alisema.  <topic>: UCHUMI 